**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 19.09.2022**

**Prítomní členovia komisie:** Jozef Nagy, Angéla Jágerová, Peter Puss, Peter Andrássy, Kitti Cédl Zima, Norbert Ozogány, Štefan Valocsay, Denisa Világi Glofáková

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Vyhodnotenie plnenia rozpočtu mesta k 30.06.2022 a Správa nezávislého auditora o overení účtovej závierky mesta Šamorín za rok 2021**
2. **Prerokovanie programu zasadnutia mestského zastupiteľstva**
3. **Žiadosti**

**K bodu 1)**

Rokovanie zahájil a viedol predseda Výboru m.č. Mliečno p. Jozef Nagy. Privítal všetkých prítomných a oboznámil členov výboru s programom zasadnutia. Keďže k programu neboli žiadne pripomienky a návrhy, rokovalo sa podľa programu.

Predseda Výboru m.č. Mliečno p. Jozef Nagy oboznámil prítomných o plnení rozpočtu mesta k 30.6.2022 a zdôraznil, že čerpanie bolo podľa plánu. Materiál je vypracovaný a predložený na prerokovanie MsZ v Šamoríne.

Výbor m.č. Mliečno odporúča materiál schváliť na MsZ.

**Správa nezávislého auditora o overení účtovej závierky mesta Šamorín za rok 2021**

Predseda Výboru m.č. Mliečno p. Jozef Nagy oboznámil prítomných so **Správou nezávislého audítora za rok 2021**. Audítor konštatoval, že na základe overenia dodržiavania povinností podľa požiadaviek zákona Mesto Šamorín konalo v súlade s požiadavkami zákona o rozpočtových pravidlách.

Výbor m.č. Mliečno Správu audítora berie na vedomie a odporúča materiál prerokovať a schváliť na MsZ v Šamoríne.

**K bodu 2)**

**Návrh na schválenie III. zmeny rozpočtu mesta na rok 2022**

Zmeny sú vykonané ako upresnenie bežných a kapitálových príjmov a výdavkov rozpočtu, ktoré zohľadňujú situáciu na vývoj cien (zdražovanie) energetických komponentov a zvýšenie miezd.

Po prerokovaní predloženého návrhu Výbor m.č. Mliečno odporúča schváliť na MsZ.

**K bodu 3)**

**Žiadosť o odkúpenie verejného vodovodu a verejnej**

MNM tech s.r.o., Nitra žiada o odkúpenie verejného vodovodu a verejnej kanalizácie pre projekt „IBV 11 RD – Bučuháza“. O odkúpenie žiada o symbolickú cenu 1,- Eur.

Výbor m.č. Mliečno odporúča žiadosti vyhovieť.

**Žiadosť o nájom pozemku**

**Packeta Slovakia s.r.o**. žiada o nájom pozemku o výmere 2,68m2 nachádzajúc na adrese Gazdovský rad, Agátový rad, Veterná, Rybárska, Hlboká, Čilistovká, Prvá ulica za účelom umiestnenia a prevádzkovania samoobslužného automatu slúžiaceho k vydávaniu zásielok a poskytovaniu ďalších služieb.

Výbor m.č. Mliečno odporúča žiadosti vyhovieť.

**Ozogány Katalin, Prvá u.Mliečno** – podala žiadosť o odkúpenie pozemku /152m2/, ktorý dlhodobo  udržiava a užíva na záhradkárske účely.

Výbor m.č. Mliečno odporúča odpredaj a predložiť na schválenie na MsZ Šamorín.

**Žiadosť –** obyvatelia Starej cesty žiadajú o namontovanie dopravnej značky „Zákaz vjazdu vozidlám nad 3,5 t, okrem zásobovania“ z oboch smeroch od hlavného 63-ky.

 Uzavretie celej ulice alebo ďalšie obmedzenia dopravy pred nákladnou dopravou sú neopodstatnené. Po vykonaní prieskumu situáciu úseku - obchod Jednota-Hasičská zbrojnica - bude potrebné z dopravného hľadiska riešiť.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Jozef Nagy

 predseda Výboru m.č. Mliečno

Zapísala:Mária Óvári